Isorno TI

Isorno estas komunumo de la Komunumaro Onsernone kaj la Distrikto Locarno en Kantono Tiĉino, Svislando. Ĝi havis 334 loĝantojn je la 31-a de decembro 2011.

 Geografio 
Isorno situas en la supra parto de la Valo Onsernone, tra kiu fluas la rivero Isorno, laŭ kiu la komunumo nomiĝas. La komunumo konsistas el la vilaĝoj Auressio, Berzona, Loco, Niva, Rossa kaj Seghellina.Fonto: Reta mapo 1:20000 de Swisstopo

La teritorio de la komunumo etendiĝas sur areo de 17,11 km², de kiuj 79,6% estas kovritaj de arbaro, 5,4% servas por agrikulturo kaj 1,5% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Isorno limas en nordo al Maggia, en oriento al Terre di Pedemonte, en sudo al Centovalli, en sudokcidento al Mosogno, kaj en nordokcidento al Onsernone.

 Trafiko 
Isorno situas flanke de la gravaj trafikvojoj. Tra Isorno pasas montara vojo de Cavigliano al Onsernone. Pere de la buslinio de Onsernone al Locarno la komunumo estas konektita al la publika transportreto.

 Historio 
La komunumo Isorno estis fondita en la jaro 2001 per kunigo de la ĝis tiam aŭtonomaj komunumoj Auressio, Berzona kaj Loco.Fonto: Marco Marcacci:  Isorno en Historia Leksikono de Svislando (2005-12-21)

La unua dokumenta mencio de Auressio datiĝas el la jaro 1233 kiel Oraxio.
Fonto: Vasco Gamboni: Auressio en Historia Leksikono de Svislando (2009-09-01). Ĝis en la 19-a jarcento Auressio estis konektita kun Pedemonto. Post la konstruo de la vojo al Onsernone ĝiaj ligoj fariĝis pli fortaj kun la komunumoj de la Valo Onsernone. Berzona estis menciita la unuan fojon en la jaro 1265 jam kiel Berzona.Fonto: Vasco Gamboni: Berzona en Historia Leksikono de Svislando (2004-04-28) Loco estis menciita la unuan fojon en la jaro 1224 jam sub la aktuala nomo Loco. Bernzona kaj Loco apartenis dum mezepoko ĝis la fino de la Helveta Respubliko en la jaro 1803 al la valkomunumo Onsernone, tiam ili sendependiĝis kaj estis ĝis la integriĝo al Isorno aŭtonomaj komunumoj.Fonto: Vasco Gamboni: Loco en Historia Leksikono de Svislando (2009-10-15)

 Vidu ankaŭ 
 Aliaj signifoj de Isorno

 Notoj kaj referencoj 


 Eksteraj ligiloj 

 Oficiala retejo de la komunumo Isorno

 Bildoj